nahid-hub/BLUGE-bengali-wikipedia-section-title-prediction huggingface dataset:
৫২০ খ্রিষ্টপূর্বাব্দে প্রথম দারায়ুসের রাজত্বকালে ভারতীয় উপমহাদেশের উত্তর-পশ্চিমাঞ্চলের (বর্তমান পূর্ব আফগানিস্তান ও পাকিস্তান) অধিকাংশ অঞ্চল পারসিক হখামনি সাম্রাজ্যের অন্তর্ভুক্ত হয় এবং পরবর্তী দুই শতাব্দী উক্ত সাম্রাজ্যেরই অধীনস্থ থাকে। ৩২৬ খ্রিষ্টপূর্বাব্দে এশিয়া মাইনর ও হখামনি সাম্রাজ্য জয় করে মহামতি আলেকজান্ডার উপনীত হন ভারতীয় উপমহাদেশের উত্তর-পশ্চিম সীমান্ত অঞ্চলে। সেখানে হিদাসপিসের যুদ্ধে (অধুনা ঝিলম, পাকিস্তান) রাজা পুরুকে পরাস্ত করে পাঞ্জাবের অধিকাংশ অঞ্চল দখল করে নেন। এরপর আলেকজান্ডার মগধের নন্দ সাম্রাজ্য ও বাংলার গঙ্গারিডাই সাম্রাজ্যের সম্মুখীন হতে চাইলে বৃহত্তর ভারতীয় সেনাবাহিনীর সম্মুখীন হওয়ার ভয়ে ভীত ক্লান্ত তার বাহিনী হাইফেসিসে (বর্তমান বিপাশা নদী) বিদ্রোহ করে এবং পূর্বদিকে অগ্রসর হতে অস্বীকার করে। সেনা আধিকারিক কোনাসের সঙ্গে আলোচনাক্রমে আলেকজান্ডার প্রত্যাবর্তনকেই শ্রেয় বিবেচনা করেন।

পারসিক ও গ্রিক আক্রমণ ভারতীয় সভ্যতায় গুরুত্বপূর্ণ পরোক্ষ প্রভাব বিস্তারে সক্ষম হয়েছিল। পারসিকদের রাজনৈতিক ব্যবস্থা উপমহাদেশের ভবিষ্যত সরকার ব্যবস্থায়কে, বিশেষত মৌর্য প্রশাসনকে বিশেষভাবে প্রভাবিত করে। একই সঙ্গে গান্ধার অঞ্চল (অধুনা আফগানিস্তান ও উত্তর-পশ্চিম পাকিস্তান) ভারতীয়, পারসিক, মধ্য এশীয় ও গ্রিক সংস্কৃতির মিলনক্ষেত্র হয়ে ওঠে। এই অঞ্চলে গ্রিকো-বৌদ্ধধর্ম নামে এক মিশ্র সংস্কৃতির জন্ম হয়; যা পঞ্চম খ্রিষ্টাব্দ অবধি স্থায়ী হয়ে মহাযান বৌদ্ধধর্মের শৈল্পিক বিকাশে বিশেষ সহায়তা করে।

সঠিক অনুচ্ছেদ শিরোনাম কোনটি?
titleA. উত্তর-পশ্চিমাঞ্চলের মিশ্র সংস্কৃতি
titleB. পারসিক ও গ্রিক আক্রমণ
titleC. গুপ্ত সাম্রাজ্য
titleD. বৈদিক ও বেদোত্তর যুগ
উত্তর: titleB
১৯৯৬ সাল পর্যন্ত প্রকৌশল ও বিজ্ঞান শিক্ষায় অন্তত ৫০ শতাংশ নারীরা লেকচারার অথবা নির্দেশকের দায়িত্ব পালন করেন। শুধুমাত্র ১০ শতাংশ নারী অধ্যাপক পদ পর্যন্ত যান। উল্লেখ্য যে, মেডিকেল স্কুলগুলোতে ডিপার্টমেন্ট চেয়ারে নারীর সংখ্যা ১৯৭৬ থেলে ১৯৯৬ সাল পর্যন্ত অপরিবর্তিত থেকেছে। এছাড়াও যে সকল নারীরা উচ্চপদে আসীন হন না, তারা অনেক ক্ষেত্রেই সহকর্মী দ্বারা হেনস্থার শিকার হন। উপর পর্যায় থেকে কোন ধরনের সাহায্য সহযোগিতা পান না। অবশ্য জাতীয় পর্যায়ে তুমুল গবেষণার পর ২০০০ সালের রিপোর্টে বলা হয়, আগের সেই বৈষম্য এখন বিশাল ব্যবধানে কমে এসেছে। সম্প্রতি উইলিয়াম এন্ড সেসি দেখিয়েছেন একাডেমিক ক্ষেত্রে নিয়োগে এবং গবেষণামূলক ক্ষেত্রে নারীরা এখন প্রায় সমান পর্যায়ে পুরুষদের সাথে কাঁধে কাঁধ মিলিয়ে এগিয়ে যাচ্ছে।
যদিও বিভিন্ন সময় বলা হয়েছে স্টেম ক্ষেত্রে প্রতিষ্ঠিত নারীরা অল্পবয়স্ক নারীদের উৎসাহ জোগায় তবে গবেষণায় তা ভুল প্রমাণিত হয়েছে। বরং স্টেম ক্ষেত্রে নারীদের অনাগ্রহের কারণ স্টেম কর্মক্ষত্রে নারীদের প্রতি গতানুগতিকভাবে ঋণাত্মক দৃষ্টিভঙ্গি।

সঠিক অনুচ্ছেদ শিরোনাম কোনটি?
titleA. নারী প্রতিনিধিত্বের হার নিম্ন হওয়ার ব্যাখ্যা
titleB. আত্মবিশ্বাসের অভাব
titleC. অনুপ্রেরণাদায়ী উদাহরণের অভাব
titleD. মঙ্গোলিয়া
উত্তর: titleC
স্কুলটি ফেব্রুয়ারি 2015 টোস্টমাস্টার ইন্টারন্যাশনাল এবং গেইল ক্লবস চালু করেছে।

গ্যাভেল ক্লাবগুলি টোস্টমাস্টারদের অভিজ্ঞতা প্রদানের একটি উপায় যা সদস্য বয়স, অকার্যকর বা অন্যান্য পরিস্থিতিতে অক্ষমতার কারণে নিয়মিত সদস্যতার জন্য অযোগ্য হতে পারে। একই টোস্টমাস্টার ক্লাব মিটিং প্রোটোকল অনুসরণ করে, তারা ক্লাব অফিসার শিরোনাম এবং শিক্ষা ম্যানুয়াল ব্যবহার। যাইহোক, গ্যাভেল ক্লাব সদস্যদের "গভেলিয়ার্স" বলা হয়। গ্যাভেল ক্লাবে টোস্টমাস্টারদের সদস্য এবং ক্লাবগুলি কমিউনিটি পরিষেবাটির জন্য চমৎকার সুযোগ সরবরাহ করে।
সঠিক অনুচ্ছেদ শিরোনাম কোনটি?
titleA. ক্যামব্রিজ আন্তর্জাতিক পরীক্ষার হোস্টিং
titleB. স্কাউটিং বা জনসেবার মনোবৃত্তি
titleC. টোস্টমাস্টার ইন্টারন্যাশনাল
titleD. কৃতিত্ব
উত্তর: titleC
২০০৫ সালে ওয়েস্ট ইন্ডিজের বিপক্ষে অ্যান্টিগুয়ায় অনুষ্ঠিত ৪র্থ টেস্টে ডোয়েন ব্র্যাভো তার প্রথম শতক করে মার্ক বাউচারের হাতে আউট হন ১০৭ রানে। কিন্তু তার বিরুদ্ধে বর্ণবাদী মন্তব্যের জন্য ব্র্যাভো সরাসরি অভিযোগ আনেন। কিন্তু উপযুক্ত স্বাক্ষ্য-প্রমাণাদির অভাবে স্মিথ নির্দোষ বলে প্রমাণিত হন ও তরুণ অল-রাউন্ডার হিসেবে ব্র্যাভোকে ক্ষমা প্রার্থনা করার দাবী জানান। পরবর্তীতে ব্র্যাভো ওয়েস্ট ইন্ডিজ ক্রিকেট বোর্ডের কাছে এমনটি তিনি করেননি বলে জানান যা দক্ষিণ আফ্রিকার গণমাধ্যমে ব্যাপক সমালোচিত হয় ও বিতর্কের জন্ম দেয়।

৩ মার্চ, ২০১৪ তারিখে সফরকারী অস্ট্রেলিয়া ক্রিকেট দলের বিপক্ষে ৩য় টেস্ট চলাকালে আন্তর্জাতিক ক্রিকেটাঙ্গন থেকে অবসর গ্রহণের কথা ঘোষণা করেন গ্রেইম স্মিথ।

সঠিক অনুচ্ছেদ শিরোনাম কোনটি?
titleA. বিতর্ক
titleB. প্রারম্ভিক জীবন
titleC. খেলোয়াড়ী জীবন
titleD. ব্যক্তিগত জীবন
উত্তর: titleA
জহির শাহ ১৯১৪ খ্রিষ্টাব্দের ১৫ অক্টোবর আফগানিস্তানের কাবুলে জন্মগ্রহণ করেন। তিনি জাতিগত দিক থেকে পশতু। তার বাবা মুহাম্মদ নাদির শাহ ছিলেন বারাকজাই রাজপরিবারের জ্যেষ্ঠ সদস্য এবং সাবেক বাদশাহ আমানউল্লাহ খানের সময় আফগান সেনাবাহিনীর সেনাপ্রধান। হাবিবউল্লাহ গাজির মৃত্যুদন্ডের পর নাদির শাহ ক্ষমতালাভ করেন। জহির শাহের দাদা মুহাম্মদ ইউসুফ খান ব্রিটিশ ভারতের দেরাদুনে জন্মগ্রহণ করেছিলেন। দ্বিতীয় ইঙ্গ-আফগান যুদ্ধের পর তার পরিবার নির্বাসিত হয়েছিল। নাদির শাহ ছিলেন আমির দোস্ত মুহাম্মদ খানের সৎ ভাই সুলতান মুহাম্মদ খানের বংশধর। তার দাদা মুহাম্মদ ইয়াহিয়া খান (আমির ইয়াকুব খানের শ্বশুর) গান্দামাকের সন্ধির আলোচনায় অংশ নিয়েছিলেন। ১৮৭৯ খ্রিষ্টাব্দে স্যার লুই চাভাগনারি নিহত হওয়ার পর ইয়াকুব খান, ইয়াহিয়া খান ও তার পুত্রগণ, প্রিন্স মুহাম্মদ ইউসুফ খান ও প্রিন্স মুহাম্মদ আসিফ খানকে ব্রিটিশরা গ্রেপ্তার করে ব্রিটিশ রাজের হেফাজতে নেয়। আমির আবদুর রহমান খান তার শাসনের শেষ বছরে উক্ত দুই রাজপুত্রকে আফগানিস্তানের আমন্ত্রণ জানানোর আগ পর্যন্ত তারা সেখানে ছিলেন। আমির হাবিবুল্লাহ খানের শাসনামলে তারা মুশাইবান (বাদশাহর সঙ্গী) উপাধি পান।

জহির শাহ্ কাবুলের হাবিবিয়া উচ্চ বিদ্যালয়ে রাজপুত্রদের জন্য বিশেষ শ্রেণীতে পড়াশোনা করেছেন। তার বাবা ফ্রান্সে কূটনৈতিক দায়িত্ব পালন করেছেন। সেসময় তিনি পাস্তুর ইন্সটিটিউট ও মন্টপেলিয়ার বিশ্ববিদ্যালয়ে পড়াশোনা করেছেন। আফগানিস্তানে ফিরে আসার পর দেশের বিশৃঙ্খল অবস্থা সামাল দেয়ার জন্য তিনি তার বাবা ও চাচাদের সহায়তা করেছেন। পরে তিনি পদাতিক বিদ্যালয়ে ভর্তি হন এবং প্রিভি কাউন্সিলর হিসেবে নিযুক্ত হন। জহির শাহ উপযুদ্ধমন্ত্রী ও শিক্ষামন্ত্রী হিসেবে কাজ করেছেন। তিনি পশতু, ফার্সি, ও ফরাসি ভাষায় দক্ষ ছিলেন।

সঠিক অনুচ্ছেদ শিরোনাম কোনটি?
titleA. নির্বাসন
titleB. আফগান রাজনীতিতে প্রত্যাবর্তন
titleC. পরিবার ও প্রারম্ভিক জীবন
titleD. মৃত্যু
উত্তর: titleC
১৯৫২ সালে ভারত দলের সদস্যরূপে ইংল্যান্ড গমন করেন। তার এ অন্তর্ভূক্তিকে বিষ্ময়কররূপে চিত্রিত করা হয়ে থাকে। ৫ জুন, ১৯৫২ তারিখে ইংল্যান্ডের বিপক্ষে তার টেস্ট অভিষেক ঘটে। তবে হেডিংলিতে অনুষ্ঠিত টেস্টের অভিষেক পর্বটি তার জন্যে সুখকর হয়নি। উভয় ইনিংসে জোড়া শূন্য রান করেন গুলাবরায় রামচাঁদ। চার টেস্টের সিরিজের সবকটিতেই তার অংশগ্রহণ ছিল। ঐ সিরিজটিতে সর্বমোট ৬৮ রান তুলেন ও ৪ উইকেট পান তিনি।

১৯৫২-৫৩ মৌসুমে তার ক্রীড়াশৈলীর বেশ উত্তরণ ঘটে। ওয়েস্ট ইন্ডিজ সফরে ব্যাটিং অর্ডারে সামনের দিকে চলে আসেন। এমনকি নতুন বল নিয়ে বোলিং আক্রমণও পরিচালনা করেছেন তিনি। ৫ টেস্টের ঐ সিরিজে অংশ নিয়ে ২৪.৯০ গড়ে ২৪৯ রান তুলেন ও ৮ উইকেট লাভ করেন তিনি।

১৯৫৫ সালের শুরুতে পাঁচ টেস্টের সিরিজে অংশ নেয়ার লক্ষ্যে পাকিস্তান সফরে যান। ব্যাটহাতে ২৪.৯০ গড়ে রান তোলাসহ ১০ উইকেট পান তিনি। এ সিরিজের উল্লেখযোগ্য দিক ছিল দ্বিতীয় টেস্টে ভারতের সংগ্রহ ১০৩/৭ থাকাবস্থায় মাঠে নেমে ৫৩ রানের ইনিংস খেলেন। এছাড়াও করাচীতে অনুষ্ঠিত পঞ্চম ও চূড়ান্ত টেস্টে নিজস্ব সেরা বোলিং পরিসংখ্যান ৬/৪৯ লাভ করেন। এটিই তার একমাত্র পাঁচ উইকেট প্রাপ্তি ছিল।

ডিসেম্বর, ১৯৫৫ সালে কলকাতায় সফরকারী নিউজিল্যান্ডের বিপক্ষে অপরাজিত ১০৬ রান তোলেন। এটিই তার প্রথম সেঞ্চুরি ছিল। এর প্রায় এক বছর পর অক্টোবর, ১৯৫৬ সালে সফরকারী অস্ট্রেলিয়ার বিপক্ষে নিজ মাঠ ব্রাবোর্ন স্টেডিয়ামে পরবর্তী শতকটি হাঁকান। ১০৯ রানের ঐ ইনিংসটি খেলার জন্য তাকে রে লিন্ডওয়াল, প্যাট ক্রফোর্ড, অ্যালান ডেভিডসন ও রিচি বেনো’র ন্যায় বোলারদের আক্রমণ প্রতিহত করতে হয়েছিল। ইনিংসটিতে ১৯টি চারের মার ছিল।

দুই বছর বাদে পরবর্তী সিরিজে অংশগ্রহণের সুযোগ ঘটে তার। তিন টেস্ট খেলার জন্য ওয়েস্ট ইন্ডিজ ভারত সফরে আসে। সিরিজটিতে তেমন কিছু করতে না পারলেও প্রথম খেলায় অপরাজিত ৬৭ রানের ইনিংস উপহার দেন তিনি। এরফলে ভারত দল খেলাটি ড্র করতে সমর্থ হয়েছিল।

১৯৫৯-৬০ মৌসুমে নিজ দেশে অস্ট্রেলিয়ার বিপক্ষে দলের অধিনায়কের দায়িত্বে ছিলেন। ডিসেম্বর, ১৯৫৯ সালে তাকে অধিনায়ক হিসেবে মনোনয়ন দেয়া হয়। ৫ টেস্টের ঐ সিরিজে ভারত দলকে পরিচালনা করে সফরকারী অস্ট্রেলিয়ার বিরুদ্ধে প্রথম জয় নিয়ে আসেন। দুই টেস্টে ড্র করলেও সিরিজে তার দল ২-১ ব্যবধানে পরাজিত হয়েছিল ও শক্তিশালী অস্ট্রেলিয়ার বিপক্ষে হোয়াইটওয়াশ এড়াতে সক্ষমতা দেখায়। ব্যক্তিগতভাবে তিনি এ সিরিজে ভূমিকা রাখতে পারেননি। ব্যাটহাতে ১২.৩৩ গড়ে রান সংগ্রহ ও ২০০ গড়ে বোলিং করেন। তবে, রামচাঁদের অধিনায়কত্ব গণমাধ্যমে বেশ প্রশংসিত হয়। কানপুরের দ্বিতীয় টেস্টে দলকে অস্ট্রেলিয়ার বিপক্ষে জয় এনে দেন।

চান্দু বোর্দে এ প্রসঙ্গে মন্তব্য করেন যে, রামচাঁদের অধিনায়কত্বে দল বেশ সুন্দরভাবে খেলে বিজয়ী হয়েছিল এবং তিনি সবসময়ই আশ্বস্ত করেছেন যে, আমরা তাদেরকে পরাজিত করতে সক্ষম হবো। এটি তার ভারতের পক্ষে সর্বশেষ সিরিজ ছিল।

সঠিক অনুচ্ছেদ শিরোনাম কোনটি?
titleA. অবসর
titleB. খেলার ধরন
titleC. দেহাবসান
titleD. আন্তর্জাতিক ক্রিকেট
উত্তর: titleD
বাউল শব্দটির উৎপত্তি নিয়ে মতান্তর রয়েছে। অতিপ্রাচীনকাল থেকে বাউল শব্দটির প্রচলন লক্ষ করা যায়। আনুমানিক সপ্তদশ শতক থেকে বাউল নামের ব্যবহার ছিল বলে জানা যায়, চৈতন্যচরিতামৃত গ্রন্থের আদিলীলা অংশে এর ব্যবহার লক্ষ করা করা যায়, চৈতন্যচরিতামৃত গ্রন্থে মহাপ্রভু, রামানন্দ রায় ও সনাতন গোস্বামীর নিকট কৃষ্ণ বিরহ বিধুর নিজেকে মহাবাউল হিসেবে আখ্যায়িত করেছেন। সেই থেকে অনুমান করা হয়,বাউল শব্দের উৎপত্তির কথা। বাউলের রয়েছে নানাবিধ শাখাপ্রশাখা, একেক সম্প্রদায়ের বাউলেরা একেক মত অনুসারী, সেগুলো তাদের সম্প্রদায়ভেদে ধর্মীয় উপাসনার একটি অংশ।

সঠিক অনুচ্ছেদ শিরোনাম কোনটি?
titleA. উৎপত্তি
titleB. বাউল সাধক
titleC. বিস্তৃতি
titleD. দর্শন
উত্তর: titleA
ফালু বাংলা ভাষার চ্যানেল ইন্টারন্যাশনাল টেলিভিশন চ্যানেল লিমিটেড (এনটিভি)-এর চেয়ারম্যান ও ব্যবস্থাপনা পরিচালক, ৩ জুলাই ২০০৩ এ প্রথম ঢাকা ভিত্তিক বেসরকারি সেক্টর চ্যানেলে আর্ট টেকনোলজির সাথে এনটিভি যুক্ত হয়। এনটিভির মিশন বিবৃতিতে এনটিভি জানিয়েছে, এটি 'সাময়ের সাথ আগামির পথে' (বর্তমানের স্রোতের পাশাপাশি ভবিষ্যতের দিকে এগিয়ে যাওয়া) স্লোগানটির সাথে কাজ করে এবং "বাংলা ভাষা ও সংস্কৃতি" সমর্থন করে। এটি বলে যে এটি পুরুষ ও মহিলাদের মৌলিক সমতা এবং নাগরিকদের আচরণে রাষ্ট্রের বৈষম্যমূলক ভূমিকা পালন করে এবং এভাবে "নৈতিক সাংবাদিকতা" অনুসরণ করার চেষ্টা করে। নিরপেক্ষ ও ব্যাপক সংবাদ ও বিনোদনমূলক অনুষ্ঠান প্রদান করে এনটিভি নিজেই বাংলাদেশে সবচেয়ে জনপ্রিয় বাংলা ভাষার টিভি চ্যানেলগুলির একটি হিসাবে প্রতিষ্ঠিত হয়েছে। এটি সব প্ল্যাটফর্মের মধ্যে - টিভি, ইন্টারনেট এবং মোবাইল ভার্সনে সম্প্রচার হয়। প্রথম বাংলাদেশী চ্যানেল হিসেবে এনটিভি ২০১১ সালে সম্প্রচার ব্যবস্থাপনার জন্য "অসামান্য অবদানের" জন্য একটি আইএসও ৯০০১-২০০৮ সনদ অর্জন করে। এনটিভির চেয়ারম্যান ও ব্যবস্থাপনা পরিচালক হিসবে ফালু ২০০৪ সালে আমেরিকা , ২০০৫ সালে কানাডা, ২০১০ সালে যুক্তরাজ্য ও ইউরোপ, ২০১৪ সালে এবং সংযুক্ত আরব আমিরাত ২০১৪ সালে সিডনিতে তার অফিস চালু করে। । এনটিভি বিশ্বব্যাপী সম্প্রচার টিভি চ্যানেল। খবর, মতামত, ছবি, ভিডিও, টক শো, নাটক, সংগীত প্রোগ্রাম, রিয়ালিটি শো এবং ফ্যাশন শো যা এনটিভির দ্বারা প্রচারিত হয়। এনটিভি এনটিভি অনলাইন ওয়েবসাইটে পাওয়া যায় । ইউটিউব, দ্বিতীয়বারের জন্য 'ইউটিউব সিলভার প্লে বাটন' ট্রফি দিয়ে এটি এনটিভি অনলাইনকে সম্মানিত করে। এনটিভি অনলাইন প্রথম এবং একমাত্র বাংলাদেশি ডিজিটাল আউটলেট যা ইউটিউব থেকে সম্মানিত পুরস্কার পেয়েছে। বাংলাদেশ অনলাইন মিডিয়া অ্যাসোসিয়েশন (বিএমএএ) দেশে এবং বিদেশে জনপ্রিয় হওয়ার জন্য বাংলাদেশের সেরা অনলাইন পোর্টাল হিসেবে এনটিভি অনলাইনকে ভূষিত করেছে। 

সঠিক অনুচ্ছেদ শিরোনাম কোনটি?
titleA. সমালোচনা
titleB. এনটিভি
titleC. আমার দেশ
titleD. লেখক
উত্তর: titleB
মাটির উপর দীর্ঘদিন যাবৎ স্থির মানের ভার চাপিয়ে রাখা হলে, মাটির মধ্যকার শূন্যস্থানগুলো হতে ধীরে ধীরে পানি বের হয়ে আসে। ফলে মাটির আয়তন হ্রাস পায়। একে প্রাথমিক দৃঢ়ীভবন বলে।

মাটি হতে পানি বের হয়ে আসবার এ বৈশিষ্ট্য মাটির ভেদ্যতা গুণের উপর নির্ভর করে। যে মাটির ভেদ্যতা বেশি, তাতে প্রাথমিক দৃঢ়ীভবন সম্পন্ন হতে তুলনামূলক কম সময় লাগে। যেমনঃ স্থূল দানা মাটির ভেদ্যতা বেশি, তাই তুলনামূলক কম সময়ের মধ্যেই এ মাটির প্রাথমিক দৃঢ়ীভবন সম্পন্ন হয়। অন্যদিকে, যে মাটির ভেদ্যতা গুণ কম; যেমনঃ সূক্ষ্ণ দানা মাটি; সে সব মাটির ক্ষেত্রে প্রাথমিক দৃঢ়ীভবনে বেশি সময় লাগে।

সঠিক অনুচ্ছেদ শিরোনাম কোনটি?
titleA. প্রাথমিক দৃঢ়ীভবন
titleB. প্রারম্ভিক দৃঢ়ীভবন
titleC. মাধ্যমিক দৃঢ়ীভবন
titleD. ধাপ ও ধরণ
উত্তর: titleA
২০১০ সালে রাহিম স্টার্লিং কুইন্স পার্ক রেঞ্জার্স থেকে ৫ মিলিয়ন পাউন্ডের বিনিময় লিভারপুলে যোগ দেয়। ২০১০ সালের ১ আগস্ট লিভারপুলের হয়ে অভিষেক হয়। লিভারপুল যুবদলের হয়ে হাইবারনিয়ানের বিপক্ষে প্রথম গোল করেন।

২০১২ সালের ২৪ মার্চ লিভারপুল মুল দলের হয়ে অভিষেক হয়। সেই সময় টার বয়স ছিলো ১৭ বছর ১০৭ দিন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. লিভারপুল
titleC. শৈশব
titleD. ক্রীড়াজীবন
উত্তর: titleB
সিডনিতে জন্মগ্রহণকারী হুইটি জুনিয়র ক্রিকেটে অংশগ্রহণকালীন বিখ্যাত টেস্ট ব্যাটসম্যান ভিক্টর ট্রাম্পারের নজর কাড়েন। তিনি তাকে প্রশিক্ষণ গ্রহণের আমন্ত্রণ জানান ও নিউ সাউথ ওয়েলস রাজ্য দলের পক্ষে বোলিং করার সুযোগ দেন। ১৯০৭ সালে ২১ বছর বয়সে নিউ সাউথ ওয়েলসের পক্ষে তার প্রথম-শ্রেণীর ক্রিকেটে অভিষেক ঘটে। সিডনি ক্রিকেট গ্রাউন্ডে কুইন্সল্যান্ডের বিপক্ষে অনুষ্ঠিত ঐ খেলায় তিনি ৩ উইকেট পান। নিজ রাজ্য দলের পক্ষে এটিই তার একমাত্র প্রথম-শ্রেণীর খেলা ছিল। ১৯০৮ সালে দক্ষিণ অস্ট্রেলিয়ার পক্ষে খেলার জন্য ক্লেম হিল তাকে অ্যাডিলেডে নিয়ে যান। ১৯০৮-০৯ মৌসুমে হুইটি পাঁচটি প্রথম-শ্রেণীর খেলায় অংশ নেন। তন্মধ্যে, অস্ট্রেলিয়া বহিঃএকাদশের সদস্যরূপে অস্ট্রেলিয়া একাদশের বিপক্ষে একটি খেলায় অংশ নিয়ে ৩ উইকেট দখল করেন। পুরো মৌসুমে ৪৯.০০ গড়ে ১১ উইকেট পেয়েছিলেন হুইটি। ফলশ্রুতিতে ১৯০৯ সালে ইংল্যান্ড সফরের জন্য অস্ট্রেলিয়া দলের অন্যতম সদস্যরূপে মনোনীত হন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. বিশ্বযুদ্ধ পরবর্তীকাল
titleC. প্রারম্ভিক জীবন
titleD. ইংল্যান্ড সফর
উত্তর: titleC
সরাসরি যুদ্ধের মাধ্যমে এটিই কুমিল্লার প্রথম মুক্ত অঞ্চল। ১৯৭১ সালের ২৭ নভেম্বর শেষ রাতে জগন্নাথ দীঘির পাড়ে অবস্থিত পাক বাহিনীর ক্যাপ্টেন জংয়ের ঘাঁটির পতন ঘটে। এ ঘাঁটির পতনের মাধ্যমে এ ইউনিয়নের উত্তর-দক্ষিণে ১০ কিলোমিটার শত্রুমুক্ত হয়। পরদিন ২৮ নভেম্বর সকালে সকল মুক্তিযোদ্ধার সহযোগীতায় দীঘির পাড়ে মেজর জংয়ের ঘাঁটিতে লাল সবুজের পতাকা উত্তোলিত হয়। তাছাড়া ১৯৭১ সালে ভারতের তৎকালীন ত্রিপুরা মুক্তিযুদ্ধ ক্যাম্প জগন্নাথ দীঘির পূর্বপাড়ে তৈরী হয়। ২৮ নভেম্বর জগন্নাথদীঘি মুক্ত দিবস। কুমিল্লার তথা দেশের উত্তর-পূর্বাঞ্চলের প্রথম মুক্ত অঞ্চল জগন্নাথদীঘি। লাল সবুজের প্রথম পতাকা পাকবাহিনীকে পরাজিত করে সর্বপ্রথম জগন্নাথ দীঘির পাড়েই উত্তোলন হয়। স্বাধীনতা যুদ্ধ চলাকালীন সময়ে ১১ নভেম্বর তারিখে বেতিয়ারা অঞ্চলে ৯ জন গেরিলা মুক্তিযোদ্ধা নির্মমভাবে শহীদ হন। শহীদরা হচ্ছেন নাজিমুদ্দিন আজাদ, সিরাজুম মনির জাহাঙ্গীর, বশির মাষ্টার, শহীদুল্লাহ সাউদ, আবদুল কাইয়ুম, আওলাদ হোসেন,আব্দুল কাদের, মুহাম্মদ শফিউল্লাহ। তাই প্রত্যেক বছর ১১ নভেম্বর বেতিয়ারা শহীদ দিবস পালিত হয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ইতিহাস
titleB. নামকরণ
titleC. অবস্থান ও সীমানা
titleD. ঐতিহ্য
উত্তর: titleA
১৯৭৯ সালে ১৪ ই ফেব্রুয়ারি - সকালে আফগানিস্তানে মার্কিন রাষ্ট্রদূত অ্যাডলফ ডাবসকে কাবুলের উগ্রপন্থীরা অপহরণ করে এবং মারাত্মক গুলি করে হত্যা করেছিল - ইরান পিপলস ফেদাই গেরিলাদের সংগঠন তেহরানে মার্কিন দূতাবাসে হামলা চালিয়েছিল এবং কেনেথ ক্রাউস নামের এক মেরিনকে জিম্মি করে নিয়েছিল। রাষ্ট্রদূত উইলিয়াম সুলিভান প্রাণ বাঁচাতে দূতাবাসের আত্মসমর্পণ করেছিলেন এবং ইরানের পররাষ্ট্রমন্ত্রী ইব্রাহিম ইয়াজদির সহায়তায় তিন ঘণ্টার মধ্যে দূতাবাসটি মার্কিন হাতে ফিরিয়ে দেন। আক্রমণে ক্রাউস আহত হয়েছিল, জঙ্গিরা অপহরণ করেছিল, নির্যাতন করেছিল, চেষ্টা করেছিল এবং হত্যার দায়ে দোষী সাব্যস্ত হয়েছিল। তাকে মৃত্যুদন্ড কার্যকর করা হয়েছিল, তবে রাষ্ট্রপতি কার্টার এবং সুলিভান ছয় দিনের মধ্যেই তার মুক্তি নিশ্চিত করেছিলেন। এই ঘটনাটি ভালোবাসা দিবস ওপেন হাউস হিসাবে পরিচিতি লাভ করেছিল। 
সঠিক অনুচ্ছেদ শিরোনাম কোনটি?
titleA. মার্কিন যুক্তরাষ্ট্রে প্রভাব
titleB. প্রথম প্রচেষ্টা
titleC. পটভূমি
titleD. উদ্ধার প্রচেষ্টা
উত্তর: titleB
হোমি ১৯৩০ এর দশকে তার কর্মজীবন শুরু করেন। দ্বিতীয় বিশ্বযুদ্ধের প্রাক্কালে, তিনি মুম্বাই ভিত্তিক "দ্য ইলাস্ট্রেটেড উইকলি অফ ইন্ডিয়া" পত্রিকার জন্য প্রদেয় দায়িত্বের ভিত্তিতে কাজ শুরু করেছিলেন। সেখানে তার সবচেয়ে প্রশংসিত, অনেক সাদা কালো ছবি প্রকাশিত হয়েছিল। তার কর্মজীবনের প্রথম দিকে, যেহেতু হোমিকে কেউ জানতেননা এবং তিনি একজন মহিলা ছিলেন, তার তোলা ছবি তার স্বামীর নামে প্রকাশিত হ্ত।

অবশেষে, তার তোলা ছবি জাতীয় পর্যায়ে নজরে কাড়ে, বিশেষ করে ১৯৪২ সালে ব্রিটিশ তথ্য পরিষেবাদিতে যোগ দেওয়ার জন্য দিল্লীতে যাওয়ার পর। একজন সংবাদ চিত্রগ্রাহক হিসেবে, স্বাধীনতা পর্যন্ত সময়ের মধ্যে, তিনি মোহনদাস করমচাঁদ গান্ধী, জওহরলাল নেহ্‌রু, মুহাম্মদ আলী জিন্নাহ, ইন্দিরা গান্ধী এবং নেহরু-গান্ধী পরিবার সহ অনেক রাজনৈতিক এবং জাতীয় নেতাদের ছবি তোলেন। 
১৯৫৬ সালে, তিনি লাইফ ম্যাগাজিনের হয়ে চতুর্দশ দলাই লামার ছবি তোলেন, যখন তিনি নাথু গিরিবর্ত্ম হয়ে প্রথম ভারতের সিকিমে প্রবেশ করেছিলেন। 

তার বেশিরভাগ ছবি "দালদা ১৩" ছদ্মনামে প্রকাশিত হয়। তার এই নামের পছন্দের পিছনে কারণ ছিল এই যে, তার জন্মসাল ছিল ১৯১৩, ১৩ বছর বয়সে স্বামীর সাথে তার প্রথম দেখা হয় এবং তার প্রথম গাড়ির নম্বর ছিল "ডিএলডি ১৩″.

১৯৭০ সালে, তাঁর স্বামীর মৃত্যুর কিছুদিন পরেই, হোমি চিত্রগ্রাহকতা ছেড়ে দেওয়ার সিদ্ধান্ত নেন, নতুন প্রজন্মের আলোকচিত্রীদের "খারাপ আচরণ"এর জন্য। তিনি তাঁর জীবনের শেষ ৪০ বছরের বেশি সময়ে একটিও ছবি তোলেননি। তাঁকে যখন জিজ্ঞাসা করা হত, তাঁর পেশার শীর্ষে থাকার সময় তিনি কেন চিত্রগ্রাহকতা ছেড়ে দিলেন, তিনি বলতেন "এটার আর কোন মূল্য নেই। আমাদের, আলোকচিত্রীদের জন্য নিয়ম ছিল; আমরা এমনকি, যথাযথ পোষাক পরিধান রীতি-নীতি অনুসরণ করতাম। আমরা একে অপরকে সম্মান করতাম, সহকর্মীদের মত ব্যবহার করতাম। কিন্তু তারপর, সব কিছু খুব খারাপ দিকে পরিবর্তিত হয়ে গেল। তারা শুধুমাত্র দ্রুত কিছু পয়সা রোজগারে উৎসাহী হয়ে পড়ল; আমি আর এই ভিড়ের অংশ হতে চাই নি।"জীবনের পরবর্তী পর্যায়ে, হোমি, দিল্লি ভিত্তিক আলকাজি ফাউন্ডেশন ফর দ্য আর্টস কে, তাঁর ছবির সংগ্রহ দান করেন এবং, ২০১০ সালে, মুম্বইএর ন্যাশানাল গ্যালারি অফ মডার্ন আর্ট (এনজিএমএ) এর সহযোগিতায়, সংস্থাটি তাঁর কাজের একটি প্রতিক্ষেপক উপস্থাপন করেছে।

গুগল, হোমিকে তাঁর ১০৪ তম জন্ম বার্ষিকীতে, একটি ডুডল "লেন্স নিয়ে প্রথম মহিলা" দিয়ে সম্মানিত করেছে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. ব্যক্তিগত জীবন
titleD. প্রাথমিক জীবন এবং শিক্ষা
উত্তর: titleA
আঠারোো শতাব্দীর শেষদিকে, বাণিজ্যবাদ থেকে অর্থনৈতিক তত্ত্ব বাদ দেয়া হয়। অ্যাডাম স্মিথ এবং অন্যান্য অর্থনীতিবিদদের নেতৃত্বে অর্থনীতিতে একটি বিপ্লবের সৃষ্টি হয়। ফলস্বরূপ আধুনিক উদারনীতিবাদ এবং "অবাধনীতি" অর্থনৈতিক তত্ত্বের উত্থান ঘটে। এই সময় কর্পোরেশনগুলি সরকার বা সমবায় অধিভুক্ত সংস্থাগুলি থেকে সরকারী ও সরকারের আওতামুক্ত ব্যক্তিগত অর্থনৈতিক সত্তা হিসেবে আত্মপ্রকাশ করে। স্মিথ তার ১৭৭৬ সালের রচনা "দ্য ওয়েলথ অফ নেশনস" এ উল্লেখ করেন, গণপূর্ত কর্পোরেট কার্যক্রম বেসরকারী উদ্যোক্তাদের সাথে মিলবে না, কারণ অন্যের অর্থের দায়িত্বে নিয়োজিত ব্যক্তিরা ব্যক্তিগত দায়িত্বের মতো করে যত্ন নেবে না। 

সংস্থা প্রতিষ্ঠার ক্ষেত্রে ব্রিটিশ বাবল আইন ১৭২০ এর নিষেধাজ্ঞাগুলি ১৮২৫ সালে এটি বাতিল হওয়ার আগ পর্যন্ত কার্যকর ছিল। সেই সময়, শিল্প বিপ্লব, ব্যবসার সুবিধার্থে আইনি পরিবর্তনের জন্য চাপ দিচ্ছিল। নিষেধাজ্ঞাগুলি ছিল সুবিধা হ্রাস করার প্রারম্ভিক পদক্ষেপ মাত্র। পূর্বের সংস্থা আইনের অধীনে প্রতিষ্ঠিত সংস্থাগুলির ব্যবসায়িক উদ্যোগ (চার্লস ডিকেনস এর"মার্টিন চ্যাজলুইট এ বর্ণিত" ) প্রায়শই কেলেঙ্কারীর সম্মুখীন হত। সম্মিলিত প্রবিধান ব্যতীত, "অ্যাংলো-বেঙ্গলি বিচ্ছিন্ন সুদমুক্ত ঋণ এবং জীবন বীমা সংস্থা" এর মত অদূরদর্অশী উদ্যোগের কারণে সাফল্য অবদমিত হয়ে যায়। 

ইনকর্পোরেশন কেবল রাজকীয় সনদ বা একটি বেসরকারী আইনের দ্বারাই অনুমোদিত হত কিন্তু এর সুযোগ-সুবিধাও সীমাবদ্ধ ছিল। ফলস্বরূপ, অনেক ব্যবসাই প্রায় হাজার হাজার সদস্যের সমন্বিত সমবায় সংস্থা হিসাবে পরিচালিত হচ্ছিল। ফলস্বরূপ যে কোনও মামলা মোকদ্দমা সকল সদস্যের নামে যৌথভাবে চালানো হচ্ছিল যা অসম্ভব জটিল হয়ে দাঁড়ায়। যদিও সংসদ কিছু ক্ষেত্রে ব্যক্তিকে আইনি কার্যক্রমে পুরোপুরি প্রতিনিধিত্ব করার অনুমতি দেয়ার জন্য একটি বেসরকারি আইন অনুমোদন করে,কিন্তু এটি ছিল সংকীর্ণ এবং অত্যন্ত ব্যয়বহুল। তাই কেবলমাত্র প্রতিষ্ঠিত সংস্থাগুলিকেই এই অনুমোদন দেয়া হয়।

এরপর, ১৮৪৩ সালে উইলিয়াম গ্ল্যাডস্টোন যৌথ মূলধন ব্যবসা সংস্থাগুলির একটি সংসদীয় কমিটির চেয়ারম্যান হন, যা যৌথ মূলধন ব্যবসা আইন ১৮৪৪ এর সূচনা ঘটায়। এটি সংস্থা আইনের প্রথম আধুনিক অংশ হিসাবে বিবেচিত হয়। এই আইনটি যৌথ মূলধন সংস্থাগুলির জন্য, দ্বি-স্তর বিশিষ্ট নিবন্ধন প্রক্রিয়া তৈরি করে। প্রথম, অস্থায়ী, পর্যায়ের ব্যয় £৫ এবং দ্বিতীয় পর্বে আরও £৫ ব্যয় হবে এবং কর্পোরেট হিসেবে অনুমোদিত হবে। ইতিহাসে প্রথমবারের মতো সাধারণ মানুষের পক্ষে নিবন্ধকরণের একটি সহজ পদ্ধতির আবির্ভাব ঘটে। একটি পৃথক আইনজীবি ব্যক্তি হিসাবে সংস্থা প্রতিষ্ঠার সুবিধাটি ছিল মূলত প্রশাসনিক, একীভূত সত্তা হিসাবে, যার অধীনে সমস্ত বিনিয়োগকারী এবং পরিচালকদের অধিকার এবং দায়িত্ববপরিচালনা করা যেত।

সঠিক অনুচ্ছেদ শিরোনাম কোনটি?
titleA. ইতিহাস
titleB. আধুনিক সংস্থা আইনের বিকাশ
titleC. নামকরণ
titleD. গঠন
উত্তর: titleB
১৩৫২ বঙ্গাব্দের ১১ জ্যৈষ্ঠ ( মে, ১৯৫৯ ) প্রমীলা নজরুল ইসলাম ১৬, রাজেন্দ্রলাল স্ট্রিট, কলিকাতা-৬, এই বুলবুল (২য় খন্ড) নামীয় সঙ্গীত গ্রন্থটি প্রকাশ করেন। গ্রন্থটির পরিবেশক ছিলেন ডি এম লাইব্রেরি। মূল্য আড়াই টাকা। গ্রন্থটিতে গান ছিল ১০১টি। কবি-পত্নী প্রমীলা নজরুল ইসলাম প্রকাশিকার ভূমিকায় লেখেন, “কবির আধুনিক গানগুলি সংকলন করে “বুলবুল” (২য়) প্রকাশ করা হলো। তাড়াতাড়ি প্রকাশ করার জন্য ছাপায় কিছু ভুল থেকে গেছে। পরবর্তী সংস্করণে আশা করি কোনো ভুল থাকবে না। বইটির শেষ পৃষ্ঠায় কিছু সংশোধন করে দেওয়া হয়েছে। এই গানের বইটির আরেকটি বিশেষত্ব এই যে, এর মধ্যে কবির আধুনিক অপ্রকাশিত কতকগুলি গান আমরা দিতে পেরেছি। নজরুলগীতি যাঁরা ভালোবাসেন তাদের কাছে এই বইটি সমাদর পেলে, আমি আমার প্রথম প্রচেষ্টাকে সার্থক বলে মনে করবো।”

"বুলবুল (২য় খন্ড)"-এ গ্রন্থিত গানসমূহ হলো:
সঠিক অনুচ্ছেদ শিরোনাম কোনটি?
titleA. বুলবুল
titleB. চন্দ্রবিন্দু
titleC. বুলবুল (২য় খন্ড)
titleD. বনগীতি
উত্তর: titleC
দুপুর ১১.৫০ মিনিটে পিআইএ-র বোয়িংটির ককপিটে গিয়ে পাইলটের গায়ে ৯এমএম পিস্তল ঠেকিয়ে তিনি দাবী তোলেন ঔষধ সামগ্রী পাঠাতে হবে শরণার্থীদের সাহায্যার্থে। তার হাতে একটি বাক্স; সে বললো এটি বোমা। সাহায্য না-পাঠানো হলে বোমা ফাটিয়ে বিমানটি উড়িয়ে দেয়া হবে। ভয়ে কাঁপতে থাকলো যাত্রীরা যাদের অধিকাংশই পাকিস্তানী। ততক্ষণে টিভিতে “সরাসরি” দেখানো হচ্ছে সব কিছু। এ সময় পশ্চিম জার্মানির তদানীন্তন ভাইস চ্যান্সেলর উইলি ব্র্যান্ডট ফ্রান্স সফরে এসেছেন। এ সফরের উদ্দেশ্য নানা দ্বিপাক্ষিক বিষয় নিয়ে ফরাসি প্রেসিডেন্ট পম্পেডুর সঙ্গে শীর্ষ বৈঠক করা। এই চাঞ্চল্যকর ঘটনায় সব কর্মসূচী ভেস্তে যায়।

সঠিক অনুচ্ছেদ শিরোনাম কোনটি?
titleA. আলোচনা
titleB. ১৯৭১ এর বিমান ঘটনা
titleC. তথ্যসূত্র
titleD. দাবী
উত্তর: titleD
১৯৫৮ সালে ক্রিকেট থেকে অবসর নেন ও রাজনীতিতে যোগ দেন। ১৯৭০-এর দশকে পাকিস্তান ক্রিকেট বোর্ডের সভাপতির দায়িত্ব পালন করেন তিনি। কিন্তু, খেলোয়াড়দের সাথে আর্থিক বিরোধের প্রেক্ষিতে তাকে বরখাস্ত করা হয়।

১৯৯৬ সালে নিজ শহর লাহোরে দেহাবসানের পূর্বে সুইজারল্যান্ডে পাকিস্তানের রাষ্ট্রদূত হিসেবে দায়িত্ব পালন করেন। এছাড়াও ১৯৭০ সালে পাকিস্তান পিপলস পার্টির পক্ষে পাঞ্জাবের প্রাদেশিক আইনসভায় সদস্য নির্বাচিত হন ও প্রাদেশিক মন্ত্রী হিসেবে অন্তর্ভুক্ত হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পুরস্কার
titleC. অবসর
titleD. খেলোয়াড়ী জীবন
উত্তর: titleC
জাভি বার্সেলোনার তেরাসাতে জন্মগ্রহণ করেন। তিনি বার্সেলোনার যুব প্রকল্প লা মাসিয়াহ থেকে উঠে এসেছেন এবং মাত্র ১১ বছর বয়স থেকেই ক্যাম্প ন্যুতে নিয়মিত খেলোয়াড়ে পরিনত হয়েছেন। তার বাবা জাকুইম প্রথম শ্রেণীর দল সাবাদেলে খেলতেন। তিনি বার্সেলোনা বি দলে খেলার সময় কোচ জর্দি গোনজালোভের ট্রাম্প কার্ড ছিলেন। তিনি দলকে তৃতীয় থেকে দ্বিতীয় বিভাগে উন্নীত করেন।

সঠিক অনুচ্ছেদ শিরোনাম কোনটি?
titleA. উয়েফা ইউরো ২০১২
titleB. প্রারম্ভিক জীবন
titleC. ২০০৯–১০ মৌসুম
titleD. ফিফা বিশ্বকাপ ২০১০
উত্তর: titleB
১৯৪৪ সালের মাঝামাঝি, মিত্র শক্তি জাতিসংঘের কাঠামো ঠিক করার জন্য ওয়াশিংটন ডিসিতে বসেন এবং দ্রুত জাতিসংঘের নিরাপত্তা পরিষদ গঠন নিয়ে আলোচনা করেন। চীন, ফ্রান্স, রাশিয়া, যুক্তরাজ্য, যুক্তরাষ্ট্র স্থায়ী সদস্য নির্বাচিত হয়। যুক্তরাষ্ট্র, ব্রাজিলকে ষষ্ঠ স্থায়ী সদস্য করার চেষ্টা করে কিন্তু রাশিয়া ও যুক্তরাজ্যের বিরোধিতায় ভেস্তে যায়। ডাম্বাটন ও পরবর্তী সম্মেলনগুলোতে স্থায়ী সদস্যদের ভেটো ক্ষমতা নিয়ে ব্যাপক বিতর্ক হয়। ১৯৪৫ সালের ফেব্রুয়ারি মাসে রাশিয়া, যুক্তরাজ্য, যুক্তরাষ্ট্র ভেটো ক্ষমতা নিয়ে একমত হয়। ১৯৪৫ সালের ২৫ এপ্রিল জাতিসংঘ একটি আন্তর্জাতিক সম্মেলন আয়োজন করে সান ফ্রান্সিস্কোতে, যেখানে ৫০ টি দেশ ও অনেক এনজিও অংশগ্রহণ করে, তারা সবাই সেখানে একটি সনদের খসড়া তৈরি করে। 
১৯৪৫ সালের ২৪ অক্টোবর নিরাপত্তা পরিষদ গঠিত হয়। ১৯৪৬ সালের ১৭ জানুয়ারি নিরাপত্তা পরিষদ চার্চ হাউস, ওয়েস্টমিনিস্টার, লন্ডন, ইংল্যান্ডে প্রথম অধিবেশনে বসে।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্থায়ী সদস্য
titleC. অস্থায়ী সদস্য
titleD. সদস্য
উত্তর: titleA
সাংগ্রাই এর প্রধান আকর্ষন হল পানি খেলা যেটিকে মারমারা বলে “ড়ি লং পোয়ে” । সাংগ্রাইয়ের পানি খেলা শুধুমাত্র মারমাদের নয়, দক্ষিণ-পূর্ব এশিয়ার মায়ানমার, থাইল্যান্ড, লাওস, কম্বোডিয়া আর চীনের দাই জাতিগোষ্ঠীরাও এপ্রিলের মাঝামাঝিতে এই ধরনের অনুষ্ঠান করে থাকে। মায়নামারে এই ধরনের অনুষ্ঠানকে “থিনগন” আর থাইল্যান্ড ও লাওসে এই অনুষ্ঠানকে “সংক্রান” বলে। থাই ভাষায় “সংক্রান” এর অর্থ হল পরিবর্তন। সাংগ্রাই আসলেই পুরাতন বছরকে বিদায় জানিয়ে নতুন বছরকে বরণ করে নেওয়াকেই বোঝায়। সেই সাথে পার্বত্য চট্টগ্রামের পাহাড়ে নতুন জুম চাষের মৌসুমের শুরুও সাংগ্রাই-এর পরেই হয়ে থাকে।শুধু জুম চাষই নয় মারমারা মাঘী পূর্ণিমার পর থেকে সাংগ্রাই এর আগ পর্যন্ত নতুন বিয়েই করে না অর্থাৎ সাংগ্রাইকে মারমারা নতুন বছরের শুরুসহ পুরনো সব জিনিসকে ঝেরে ফেলে নতুন করে শুরু করাকেই বোঝায়। আর তাই মারমারা এক আনন্দঘন অনুষ্ঠানের মাধ্যমে আর্শীবাদ আর শুভাকাঙ্কার আশায় নতুন বছর উদযাপন করে থাকে।।

সঠিক অনুচ্ছেদ শিরোনাম কোনটি?
titleA. বুদ্ধ স্নান আর ধর্মদেশনা
titleB. প্রধান সাংগ্রাই
titleC. “ড়িলংপোয়ে”(জলকেলি উৎসব)
titleD. পানি খেলা
উত্তর: titleD